Na temelju članka 35.b Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) i članka 43. Statuta Općine Ernestinovo ((Službeni glasnik broj 1/13, 4/13, 3/18, 4/18, 4/19 – pročišćeni tekst, 4/20), općinska načelnica Općine Ernestinovo na 40. sjednici održanoj 27. siječnja 2021. podnosi

**IZVJEŠĆE**

**o radu općinske načelnice za razdoblje od 1. siječnja 2020. do 31. prosinca 2020.**

1. **UVOD**

Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01., 60/01. i 129/05. 109/07., 125/08.,36/09. 150/11, 144/12, 19/13, 137/15, 123/17, 98/19 i 144/20), utvrđeno je da općinski načelnik obavlja izvršne poslove lokalne samouprave. Sukladno članku 48. spomenutog Zakona općinski načelnik:

* priprema prijedloge općih akta,
* izvršava ili osigurava izvršavanje općih akata predstavničkog tijela,
* usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad,
* upravlja i raspolaže nekretninama i pokretninama u vlasništvu jedinice lokalne,

kao i njezinim prihodima i rashodima, u skladu sa zakonom i statutom,

* te obavlja i druge poslove utvrđene statutom
* odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i raspolaganju ostalom imovinom u skladu s ovim Zakonom, statutom jedinice i posebnim propisima
* imenuje i razrješuje predstavnike jedinice lokalne, odnosno područne (regionalne) samouprave u tijelima javnih ustanova, trgovačkih društava i drugih pravnih osoba
* obavlja i druge poslove utvrđene zakonom i statutom.

U izvještajnom razdoblju općinska načelnica Općine Ernestinovo u okviru svog djelokruga:

* obavljala je izvršne poslove iz samoupravnog djelokruga općine koji su mu povjereni zakonom,
* utvrđivala je prijedloge općih akata koje donosi Općinsko vijeće,
* davala je mišljenje o prijedlozima odluka i drugih akata koje Općinskom vijeću upute drugi ovlašteni predlagači,
* izvršavala i osiguravala izvršavanje općih akata općinskog vijeća, prostornih i urbanističkih planova te drugih akata Općinskog vijeća,
* upravljala nekretninama i pokretninama u vlasništvu Općine kao i prihodima i rashodima Općine,
* utvrdila prijedlog godišnjeg proračuna Općine,
* usmjeravala djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad,
* te obavljala i druge poslove u skladu sa zakonom, statutom Općine i aktima Vijeća.

**I. DJELOKRUG OPĆINSKE NAČELNICE**

Djelovanje Općinske načelnice odvijalo se je kroz rad Jedinstvenog upravnog odjela.

**1. FINANCIJE**

Općinska načelnica je u izvještajnom razdoblju inicirala i nadzirala poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom Općine Ernestinovo.

Sve pristigle obveze Općina Ernestinovo podmiruje pravovremeno, nema nepodmirenih obveza, te posluje pozitivno uz stalni višak prihoda poslovanja. U izvještajnom razdoblju Općina je potpisala ugovor s poslovnom bankom PBZ o zaduženju - dugoročni kredit u iznosu od 5.000.000,00 kn za financiranje projekta "Izgradnja biciklističke infrastrukture u Općini Ernestinovo“ KK.07.4.2.16.0007.

Iako je ugovor potpisan, kredit nismo realizirali, jer nije bilo potrebe za podizanjem novčanih sredstava.

U ožujku 2020. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 110.000,00kn
* Udrugama s područja kulture 30.000,00 kn
* Ostalim civilnim udrugama 36.000,00 kn
* DVD-ima 236.000,00

U 2020. godine Općina Ernestinovo bila je podnositelj/partner u 14 prijavljenih projekata.

Popis prijavljenih projekata dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta** | **Kratki opis projekta** | **Vrijednost (HRK)** | **Predviđeni izvor(i) financiranja** | **Planirano vrijeme provedbe** | **Napomena** |
| **1** | Rekonstrukcija i izgradnja vodoopskrbne mreže u Ernestinovu | Općina Ernestinovo | infrastruktura | Poboljšanje dostupnost i unapređenje komunalne infrastrukture-vodoopskrbe, poboljšanje standarda komunalnih usluga i standarda zajednice, zadovoljenje javnih potreba, ujednačen ruralni razvoj te doprinos zaštiti i unapređenju zaštite okoliša i očuvanju zdravlja lokalnog stanovništva. | 20.000.000,00 | MRRFEU, OE, Hrvatske vode | 2020 | u provedbi |
| **2** | Rekonstrukcija pješačke staze u naselju Ernestinovo- II. faza | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti u prometu pješaka s osobitim naglaskom na djecu, mlade, žene, starije osobe i invalide, što će izravno utjecati i na podizanje razine socijalne uključenosti. Poboljšanje razine komunalnih usluga i standarda zajednice, dostupnosti lokalne temeljne usluge za ruralno stanovništvo, te ujednačen ruralni razvoj | 1.026.876,51 | MRRFEU, OE | 2020 | prijavljen 28.02.2020. |
| **3** | Izgradnja outdoor fitnessa u naselju Ernestinovo | Općina Ernestinovo | infrastruktura | podizanje svijesti o potrebi tjelesne aktivnosti, vježbanje i razvijanje psiho motoričkih sposobnosti, sigurnost u korištenju, boravak ljudi na otvorenom, druženje i sl. | 262.037,50 | SDUZŠ, OE | 2020 | prijavljen 12-2020. |
| **4** | Mjesto za mene | Općina Ernestinovo | socijalne usluge | Projektom se osniva centar Mjesto za mene u kojemu se kroz 24 mj. na radionicama adresiraju problemi Općina Ernestinovo i Šodolovci. Kroz STEM i informatičke radionice za mlade-prate se nove tehnologije i olakšava buduće zapošljavanje, kreativne radionice-potiču osobni razvoj starih i mladih ali i podižu svijest o ekološkoj održivosti i međusobnoj toleranciji, rekreacijske radionice-aktiviranje i uključivanje starijih u društvo, kreativne radionice međugeneracijske solidarnosti. Povećava se socijalna uključenost i buduća zapošljivost ranjivih skupina, sprečavaju svi oblici diskriminacije. | 1.266.688,80 | ESF | 2021 | prijavljen 24.02.2020. |
| **5** | Rekonstrukcija i izgradanja pješačkih staza do groblja u Laslovu I KUD Laslovo | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne temeljne usluge za ruralno stanovništvo, te ujednačen ruralni razvoj. | 600.000,00 | MGIPU, OE | 2020 | u provedbi |
| **6** | Za život u zajednici | Crveni križ | socijalne usluge | Poboljšanje socijalnih usluga | 1.999.935,15 | Europski socijalni fond | 2021 | Prijavljen 8-2020 |
| **7** | Razvoj inovativnih socijalnih usluga - Integrativni centar za savjetovanje i podršku | Dokkica | socijalne usluge | Poboljšanje socijalnih usluga -projektom se planira razvijati izvaninstitucijske usluge savjetovanja i pomaganja, rane intervencije i pomoć pri uključivanju u programe odgoja i obrazovanja za djecu s poremećajem u ponašanju, ali i djece s teškoćama u razvoju. | 1.999.200,00 | Europski socijalni fond | 2021 | Prijavljen 8-2020 |
| **8** | Tu smo za Vas | crveni križ | socijalne usluge | Poboljšanje socijalnih usluga za starije osobe | 450.000,00 | Europski socijalni fond | 2020-2021 | u provedbi |
| **9** | Potpora za izradu projektne dokumentacije | Općina Ernestinovo | projektna dokumentacija | Izrada projektno-tehničke dokumentacije za rekonstrukciju nerazvrstane ceste i mosta preko rijeke Vuke u Laslovu u Školskoj ulici | 64.350,00 | OBŽ | 2020 | završen |
| **10** | Zaželi Faza II | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE Faza II za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 15 žena iz ciljne skupine teško zapošljivih žena te ih zaposliti u trajanju od 12 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 1.856.700,00 | Europski socijalni fond Operativni program Učinkoviti ljudski potencijali | 2021-2022 | prijavljen 23.09.2020. |
| **11** | Energetska obnova NK "Laslovo 91" | Općina Ernestinovo | energetska ušteda | Cilj projekta je smanjenje potrošnje energije u zgradama javnog sektora od najmanje 50% u odnosu na godišnju potrošnju energije za grijanje/hlađenje prije provedbe navedenih mjera i korištenje obnovljivih izvora energije-ugradnja solara i dizalica topline | 119.865,00 | Europski fond za regionalni razvoj, Ministarstvo graditeljstva, općina | 2021 | Prijavljen 21.09.2020. |
| **12** | izrada monografije o naivnom kiparstvu | Općina Ernestinovo | kultura |  | 42.000,00 | Ministarstvo kulture, OBŽ, OE | 2021 | Prijavljen 30.09.2020. |
| **13** | pametni gradovi-Poboljšanje sigurnosti | Općina Ernestinovo | povećanje kvalitete i standarda života građana | Projektom je planirana nabava opreme za nadzor ulaza u Ernestinovo, nadzor općinske zgrade, nadzor parka i pratećih objekata, te nabava digitalnog video-snimača i prateće periferije. Ugradnja sustava videonadzora je planirana sa svrhom zaštite imovine općine, te nadzora ulaza i izlaza u samu općinu, što će se postići postavljanjem nadzornih kamera na sve relevantne ulaze. | 302.500,00 | FZOEU, Općina Ernestinovo | 2021 | Prijavljen 02.12.2020. |
| **14** | Energetska obnova zgrade kulturnog dobra u Ernestinovu | Općina Ernestinovo | energetska ušteda | Energetskom obnovom zgrade u samom središtu naselja Ernestinovo koja ima svojstvo kulturnog dobra obnoviti će se ovojnica zgrade na vanjskim zidovima, postaviti će se toplinska izolacija na strop prema provjetravanom tavanu, zamijeniti će se cjelokupna vanjska stolarija i izgraditi instalacije za grijanje. Ovim projektom dati će se doprinos razvoju promicanja energetske učinkovitosti i obnovljivih izvora energije, kao i smanjenju potrošnje energije u zgradama javnog sektora. | 1.043.055,00 | FZOEU, Općina Ernestinovo | 2021 | Prijavljen 11.12.2020. |

Popis odobrenih projekata i projekata u fazi realizacije u izvještajnom razdoblju dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta (npr. turizam; kultura;**  **zaštita okoliša itd.)** | **Kratki opis projekta** | **Vrijednost projekta (HRK)** | **Predviđeni Izvor(i) financiranja** | **Planirano vrijeme provedbe** | **Napomena** |
| **1** | Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 15 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 23 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 2.667.882,19 | Europski socijalni fond Operativni program Učinkoviti ljudski potencijali | 2018-2020 | U provedbi |
| **2** | Nabava spremnika za odvojeno prikupljanje otpada | Općina Ernestinovo | zaštita okoliša | Općina Ernestinovo ima za cilj uspostaviti kvalitetan i učinkovit sustav sakupljanja komunalnog otpada kako ne bismo dovodi u opasnost ljudsko zdravlje i štetno utjecali na okoliš, a posebice kako bi se izbjegao rizik onečišćenja voda , tla i zraka na području naše zajednice, pojava neugodnih mirisa, ugrožavanje biljnog i životinjskog svijeta, te štetan utjecaj na područja kulturno povijesnih i prirodnih vrijednosti. Nabavkom spremnika za odvojeno prikupljanje otpada značajno ćemo pridonijeti ostvarenju navedenog cilja. | 340.000,00 | FZOEU, Općina Ernestinovo | 2018-2020 | odobren- MZO raspisuje ograničeni natječaj na koji će se prijaviti FZOEU |
| **3** | Wifi4EU | Općina Ernestinovo | Besplatni Internet | Izgradnja Wi-Fi infrastrukture na mjestima značajnijeg okupljanja građana i besplatno korištenja interneta na mjestima javnog života. | 112.500,00 | Europska komisija | 2019-2020 | završen |
| **4** | Izgradnja i opremanje dječjeg vrtića u Ernestinovu | Općina Ernestinovo |  | Izgradnjom vrtića i osnivanjem predškolske ustanove koja će djelovati u novoizgrađenom objektu stvoriti primjerene suvremene uvjete za predškolski odgoj djece sa područja općine Ernestinovo, te time doprinijeti poboljšanju uvjeta života stanovnika i smanjenju depopulacije na području Slavonije i Baranje. | 5.864.539,18 | EU, RH | 2019-2021 | u provedbi |
| **5** | Prostorni plan uređenja Općine Ernestinovo | Općina Ernestinovo | urbanizam |  | 110.000,00 | Mjere ruralnog razvoja | 2018-2020 | završen |
| **6** | Rekonstrukcija pješačke staze u naselju Ernestinovo - I. faza | Općina Ernestinovo | infrastruktura | Provođenje projektnih aktivnosti pridonijeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonijeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L 0-1390M) | 970.000,00 | MGIPU, općina | 2020 | završen |
| **7** | Revitalizacija i obnova Galerije Petar Smajić Ernestinovo-projektna dokumentacija | Općina Ernestinovo | turizam | Svrha projekta je stvaranje preduvjeta za obnovu i revitalizaciju kulturne baštine - izrada projektne dokumentacije- (dvorac Reiner – Galerija Petar Smajić) općine Ernestinovo kojom se osigurava doprinos održivom razvoju lokalne i regionalne zajednice kroz razvoj turističkih potencijala i stvaranje turističke ponude temeljene na kulturnoj baštini koju prati i povećanje broja zaposlenih. | 327.227,00 | EFRR, OE | 2020 | završen |
| **8** | Izgradnja biciklističke infrastrukture u OE | Općina Ernestinovo | infrastruktura | Projekt obuhvaća ulaganje u infrastrukturu namijenjenu biciklistima u okviru područja Urbane aglomeracije Osijek. Svrha projekta je poboljšanje povezanosti na linijama koje služe za dnevne migracije, povećanje korištenja javnih sredstava prijevoza, smanjenje emisija CO2 te povećanje sigurnosti biciklista i ostalih sudionika u prometu kroz izgradnju biciklističkih i biciklističko-pješačkih staza na području Općine Ernestinovo, kao dijela mreže biciklističke infrastrukture Urbane aglomeracije Osijek. | 7.490.848,23 | KF(OPKK), OE, FZPPEU | 2021 | u provedbi |
| **9** | Opremanje dječjeg igrališta u Ernestinovu k.č.br. 264 | Općina Ernestinovo | infrastruktura | Doprinijeti poboljšanju životnih uvjeta u ruralnim sredinama Osječko-baranjske županije unaprjeđenjem javno dostupne infrastrukture namijenjene provođenju slobodnog vremena djece i mladih. | 130.187,50 | APPRRR, OE | 2020 | završen |
| **10** | Izgradnja kolodvora s kolosijekom u Laslovu | HŽ | infrastruktura | Izgradnjom kolodvora u Laslovu omogućiti će se bolja prometna povezanost sa većim središtima i mimoilaženje vlakova čime će se omogućiti uvođenje većeg broja linija za putnike. | 20.250.000,00 | HŽ | 2022 | U provedbi |
| **11** | In-lore | MINGPO | e-račun | Uvođenjem elektroničkog fakturiranja u poslovanje, ubrzavaju se i automatiziraju poslovni procesi, smanjuju troškovi poslovanja, ostvaruju značajne uštede te se potencijalno stvara veća dodana vrijednost u poslovanju, kako u gospodarskom sektoru tako i u javnoj i državnoj upravi.Poticanje širenja i ubrzanje korištenja strukturiranog elektroničkog računa od strane javne uprave, nacionalno i prekogranično, kroz osiguravanje tehničkih i operativnih preduvjeta tijela javne uprave za integraciju sa središnjom platformom „eRačun za državu“. | 110.000,00 | EK | 2018-2020 | završen |
| **12** | Rekonstrukcija i izgradnja vodoopskrbne mreže u Ernestinovu | Općina Ernestinovo | infrastruktura | Poboljšanje dostupnost i unapređenje komunalne infrastrukture-vodoopskrbe, poboljšanje standarda komunalnih usluga i standarda zajednice, zadovoljenje javnih potreba, ujednačen ruralni razvoj te doprinos zaštiti i unapređenju zaštite okoliša i očuvanju zdravlja lokalnog stanovništva. | 20.000.000,00 kn | MRRFEU, OE, Hrvatske vode | 2020 | u provedbi |
| **13** | Sustav navodnjavanja | OBŽ | infrastruktura | unaprjeđenje poljoprivredne proizvodnje | 9.500.000,00 | EU, APPRRR | 2023 | u provedbi |
| **14** | Rekonstrukcija i izgradanja pješačkih staza do groblja u Laslovu I KUD LASLOVO | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne temeljne usluge za ruralno stanovništvo, te ujednačen ruralni razvoj. | 600.000,00 | MGIPU, OE | 2020 | u provedbi |
| **15** | Izrada projektne dokumentacije za sekundarnu kanalizacijsku mrežu | Vodovod Osijek | infrastruktura | Cilje je korisnicima osigurati kontinuiranu, sigurnu, kvalitetnu odvodnju otpadnih voda uz stalni cilj očuvanja okoliša i zdravlja korisnika uz potporu šire društvene zajednice | 500.000,00 | Hrvatske vode, OE | 2020-2022 | u provedbi |
| **16** | Izgradnja katoličke crkve u Laslovu | Župa sv.Rozalije Ivanovac | infrastruktura | Cilj projekta Izgradnja katoličke crkve u Laslovu je omogućiti i izgraditi mjesto za okupljanje i molitvu vjernicima. | 700.510,67 | Općina, MRRFEU, udruga, župa | 2020-2023 | Završen |
| **17** | Izgradnja ner.ceste između Ul. V.Nazora i Kolodvorske u Laslovu- 1.faza | Općina Ernestinovo | infrastruktura | Izgradnjom navedene nerazvrstane ceste znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. Obnovom nerazvrstane ceste postići će se i ujednačen ruralni razvoj te omogućiti međusobna komunikacija ljudi i neometan protok roba, te njeno korištenje u javne i gospodarske namjene. | 440.000,00 | MRRFEU-manjine, OE | 2020 | u provedbi |
| **18** | Potpora za izradu projektne dokumentacije | Općina Ernestinovo | projektna dokumentacija | Izrada projektno-tehničke dokumentacije za rekonstrukciju nerazvrstane ceste i mosta preko rijeke Vuke u Laslovu u Školskoj ulici | 64.350,00 | OBŽ | 2020 | Završen |

**2. PODRUČJE URBANIZMA, GRADITELJSTVA, KOMUNALNOG GOSPODARSTVA I ZAŠTITE OKOLIŠA**

Općinska načelnica obavljala je redovne djelatnosti vezane uz osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslove koji se odnose na skrb i unapređivanje okoliša.

U predmetnom izvještajnom razdoblju proveden je postupak javne nabave za projekte „Izgradanja biciklističke infrastrukture u Općini Ernestinovo“. Također, provedeni su i postupci jednostavne nabave za izgradnju infrastrukture.

Na području Općine nastavljeni su infrastrukturni radovi na rekonstrukciji vodoopskrbne mreže u Ernestinovu, završen je i otvoren objekt dječjeg vrtića, započeli su radovi na izgradnji biciklističko-pješačke staze, izgradnji kolodvora i katoličke crkve u Laslovu, izgrađena je ceste između ul. V. Nazora i Kolodvorske ulice u Laslovu, izgrađeni su nogostupi prema mjesnom groblju i uz Dom kulture P. Šandor u Laslovu, završena je pješačka staza- I.faza u Ul. V. Nazora Ernestinovo, izgrađeno dječje igralište u Ernestinovu i postavljen besplatni internet na mjestima javnih okupljanja.

Redovito su održavane i uređivane javne površine, po potrebi su redovito košene zelene plohe na području cijele općine, redovito su kontrolirana igrala, redovno su čišćena i održavana groblja.

U sklopu javnih radova kao pomoć komunalnom pogonu zaposleno je 4 dugotrajno nezaposlene osobe s područja općine u trajanju od 6 mjeseci. Ukupna vrijednost programa zapošljavanja je 108.305,08 kn.

**3. PODRUČJE ODGOJA I OBRAZOVANJA, PREDŠKOLSKOG ODGOJA I OSNOVNOG ŠKOLSTVA**

Na području općine tokom 2020. g. uslugu predškolskog odgoja i obrazovanja pružao je Dječji vrtić Mali princ za razdoblje od 01.01.2020.-30.09.2020., a od 01.10.2020. Dječji vrtić „Ogledalce“ Ernestinovo, ustanova za predškolski odgoj i obrazovanje koju je osnovala Općina Ernestinovo . Dječji vrtić u Laslovu radi kao poludnevni, a u Ernestinovu kao cjelodnevni. Vrtić je u navedenom periodu pohađalo 64 djece. Za rad vrtića izdvajaju se značajna sredstva, te su u 2020.g. iznosila 497.395,88 kn.

Što se tiče osnovnog školstva, iako isti nije u nadležnosti jedinica lokalne samouprave, Općina Ernestinovo pomaže u radu osnovnih škola godišnje sa 40.000,00kn.

Općina također sufinancira učeničke i studentske karte. U 2020.g. godini izdvojeno je 109.812,41 kn za sufinanciranje karata.

Za stipendije za darovite učenike i studente u navedenom razdoblju izdvojeno je 8.400,00 kn, te za nabavku bilježnice za osnovno školarce 18,720,00 kn

**4. PODRUČJE KULTURE, ŠPORTA, VATROGASTVA I CIVILNE ZAŠTITE**

Sukladno Proračunskim sredstvima provode se projekti javnih potreba u športu i kulturi, a najčešće se to odnosi na direktne pomoći iz proračuna, putem natječaja koji raspisuje općina.

Značajni nositelji kulturnih i društvenih događanja su Likovna udruga Petar Smajić i Kulturno umjetničko društvo Petefi Šandor iz Laslova, kao organizatori manifestacija, a koje Općina sufinancira u Proračunu (Dani sela Laslova i Kiparska kolonija Ernestinovo).

Na području Općine djeluju dva DVD-a, Dvd Ernestinovo i DVD Laslovo. Organizirana su i pokrivaju cijelo područje Općine.

2020. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 110.000,00kn
* Udrugama s područja kulture 30.000,00 kn
* Ostalim civilnim udrugama 36.000,00 kn
* DVD-ima 236.000,00 kn

**5. PODRUČJE SOCIJALNE SKRBI I PRONATALITETNE MJERE**

Sagledavajući teško gospodarsko stanje i sve teže socijalne prilike, Općina nastoji temeljem socijalnog programa osigurati barem minimalna sredstva za podmirenje troškova.

Općinsko vijeće Općine Ernestinovo na 3. sjednici održanoj 13. rujna 2017. donijelo je Odluku o socijalnoj skrbi Općine Ernestinovo kojom se utvrđuju uvjeti za dodjelu novčanih naknada socijalno ugroženim stanovnicima na području Općine Ernestinovo iz sredstava proračuna Općine Ernestinovo i način ostvarivanja tih novčanih pomoći. Na 30. sjednici održanoj 12. svibnja 2020. Općinsko vijeće Općine Ernestinovo donijelo je izmjenu Odluke o socijalnoj skrbi kojom je revidiran kriterij prihodovnog cenzusa te je time izravno povećan krug mogućih podnositelja.

Općinsko vijeće Općine Ernestinovo na 2. sjednici održanoj 29. lipnja 2017. donijelo je Odluku o novčanoj pomoći za opremu novorođenog djeteta kojom se utvrđuje iznos novčane pomoći, uvjeti i način ostvarivanja prava na novčanu pomoć Općine Ernestinovo za opremu novorođenog djeteta, uz izmjenu na 16. sjednici održanoj 15. siječnja 2019. Novčana pomoć iznosi za prvo i drugo dijete 3.000,00 kn neto, a za treće i svako daljnje dijete 5.000,00 kn neto (po staroj odluci pomoć je iznosila 1.000,00kn).

U 2020.g. isplaćeno je 35.135,00 kuna naknade za troškove stanovanja za korisnika, 2.000,00 kn jednokratnih novčanih pomoći, te 59.000,00 kn novčane pomoći za opremu novorođenog djeteta. U istom razdoblju za zdravstvo i zdravstvenu skrb izdvojeno je 145.177,20 kn, te za božićnice umirovljenicima 12.000,00 kn.

**6. PROTOKOLARNE OBVEZE**

Kako bi se svi obveze i projekti uspješno realizirali, osim sredstava i angažmana unutar same Općine, potrebno je uključiti i predstavnike s državne i županijske razine.

Značajni su sastanci održani s predstavnicima Osječko-baranjske županije, Hrvatskih voda, Hrvatskih cesta, Hrvatskih željeznica i Hrvatskih šuma, Županijske uprave za ceste, Ministarstva prometa, Ministarstva unutarnjih poslova, Hrvatskog zavoda za zapošljavanje, Ministarstva graditeljstva, SAFU, Ministarstva kulture, Središnjeg državnog ureda za obnovu i stambeno zbrinjavanje, Ministarstva regionalnog razvoja i fondova EU.

**7. PRIJEM GRAĐANA**

Načelnica je svakodnevno primala građane radi rješavanja problematike iz djelokruga poslova općinske uprave i komunalnog odjela. Najznačajnije teme odnosile su se na pitanjima izgradnje komunalne infrastrukture te socijalna pitanja. Građani su također dolazili i sa prijedlozima i sugestijama za unapređenje života u našoj općini.

**8. INFORMIRANJE JAVNOSTI O RADU NAČELNICE**

Građani su o radu Načelnice informirani putem sredstava javnog informiranja. Predstavnici medija redovito prate rad općinske uprave, prijeme kao i sve ostale aktivnosti i o istim izvještavaju javnost. Na sve novinarske upite redovito se dostavljaju odgovori. O aktualnim temama iz područja rada općinske uprave (prezentacija općinskih projekata i programa, upućivanje raznih obavijesti, poziva), načelnica je više puta sudjelovala u TV emisijama. Također, građani se mogu informirati i putem službene web stranice Općine.

**III. ZAKLJUČAK**

Podneseno Izvješće o radu općinske načelnice Općine Ernestinovo za razdoblje od 1. siječnja 2020. do 31. prosinca 2020. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Ernestinovo.

Podneseno Izvješće o radu općinske načelnice Općine Ernestinovo za razdoblje od 1. siječnja 2020. do 31. prosinca 2020. objavit će se u Službenom glasniku Općine Ernestinovo.

KLASA: 022-05/21-02/1

URBROJ: 2158/04-02-21-1

U Ernestinovu, 14. siječnja 2021.

OPĆINSKA NAČELNICA

Marijana Junušić, univ.spec.oec., v.r.